Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 945/11/7713	Vranov nad Topľou, 14.2.2012
EEČ : 2-61-86-2012

U Z N E S E N I E

Trestná vec:	obvinený XXXXX 
Prečin:	ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v priebehu školského roka 2010/2011 od mesiaca marec 2011 do mesiaca máj 2011 v obci Sačurov, okr. Vranov nad Topľou, ako zákonný rodič mal. XXXXX, nar. 03.05.2002, žiačky II. triedy Základnej školy Sačurov, okr. Vranov nad Topľou,  jej nezabezpečil riadnu dochádzku do školy, čo viedlo k tomu, že mal. XXXXX vymeškala 134 neospravedlnených vyučovacích hodín, čím jej tak z nedbanlivosti umožnil viesť záhalčivý život.

lebo je nepochybné, že skutok nespáchal obvinený
Odôvodnenie:
      	Vyšetrovateľ Okresného riaditeľstva PZ, Odboru kriminálnej polície Vranov nad Topľou uznesením sp. zn. ORP-419/OVK-VT-2011 zo dňa 05.12.2011 podľa § 21 ods. 3) Trestného poriadku spojil na spoločné konanie trestnú vec Evy Goroľovej stíhanú uznesením vyšetrovateľa Okresného riaditeľstva PZ, Odboru kriminálnej polície Vranov nad Topľou sp. zn. ORP-419/OVK-VT-2011 zo dňa 25.11.2011 pre prečin ohrozovania mravnej výchovy mládeže podľa § 211 ods. 1, písm. b), ods. 3, písm. a) Trestného zákona s trestnou vecou Evy Goroľovej a XXXXX stíhaných uznesením povereného príslušníka Obvodného oddelenia PZ Vranov nad Topľou zo dňa 28.09.2011 pod sp. zn. ČVS : ORP-489/VT-VT-2011 za prečin ohrozovania mravnej výchovy mládeže podľa § 211 ods. 1, písm. b) Trestného zákona. 

     	V priebehu ďalšieho spoločného vyšetrovania pod sp. zn. ORP-419/OVK-VT-2011 vyšetrovateľ Okresného riaditeľstva PZ, Odboru kriminálnej polície Vranov nad Topľou v rámci dokazovania v predmetnej trestnej veci okrem iného zistil, že obvinený XXXXX  je skutočne otcom maloletej žiačky XXXXX, nar. 03.05.2002, trvale bytom Sačurov, ul. Davidovská 266/48, okr. Vranov nad Topľou a toho času žiačky II. triedy Základnej školy v obci Sačurov, okr. Vranov nad Topľou. Jej matkou je XXXXX,  s ktorou však žil v spoločnej domácnosti v minulosti po dobu 4 až 5 rokov. Na základe rozhodnutia rozsudkom Okresného súdu vo Vranove nad Topľou bola zverená XXXXX do starostlivosti matky a on ako biologický otec bol zaviazaný platiť výživné. V čase rozhodnom pre toto trestné stíhanie už nežil v spoločnej domácnosti s Evou Goroľovou, ale vytvoril si novú rodinu s družkou a tak nemá žiadnu vedomosť o zanedbávaní povinnej školskej dochádzky jeho dcéry. 

	Tieto podstatné skutočnosti korenšpondujú aj s rozsudkom Okresného súdu vo Vranove nad Topľou sp. zn. 8 P 226/2010 zo dňa 25.11.2010, z ktorého vyplýva jednoznačne, že maloleté XXXXX, nar. 03.05.2002 bola zverená do osobnej starostlivosti matky Evy Goroľovej. Otec XXXXX bol zaviazaný povinnosťou platiť výživné na toto maloleté dieťa mesačne v sume 25,40.-Eur vždy do 20. dňa, toho ktorého mesiaca vopred k rukám matky začínajúc dňom 01.11.2010. 

	Z produkovaných dôkazov je teda zrejmé, že obvinený XXXXX nežije v spoločnej domácnosti so spoluobvinenou Evou Goroľovou, nepodieľa sa na výchove maloletej dcéry XXXXX. 

Je teda nepochybné, že skutok, za ktorý bolo vznesené obvinenie XXXXX, po právnej stránke kvalifikovanom ako prečin ohrozovania mravnej výchovy mládeže podľa § 211 ods. 1, písm. b) Trestného zákona nespáchal tento obvinený.       	 

  Podľa § 215 ods. 1, písmena c) Trestného poriadku, prokurátor zastaví trestné stíhanie, ak  je nepochybné, že skutok nespáchal obvinený.       

  S poukazom na vyššie uvedené skutočnosti, bolo preto potrebné rozhodnúť tak, ako je to uvedené vo výrokovej časti tohto uznesenia.     

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Urda
prokurátor